b'\n_START_ARTICLE_\nBaza 21\n_START_PARAGRAPH_\nBaza 21 je bil kompleks barak v Ko\xc4\x8devskem Rogu, v katerem je do kapitulacije Italije deloval Glavni \xc5\xa1tab Narodnoosvobodilne vojske in partizanskih odredov Slovenije._NEWLINE_Po vrnitvi iz Polhograjskih dolomitov, kamor se je po veliki italijanski ofenzivi poleti 1942 (imenovani tudi ro\xc5\xa1ka ofenziva) umaknilo vodstvo partizanskega narodnoosvobodilnega gibanja, so tik pod Kraguljim vrhom ustanovili \xc5\xa1e eno voja\xc5\xa1ko bazo. Kompleks so poimenovali Baza 21, z njo pa so partizani razbremenili Bazo 20, ki je do takrat slu\xc5\xbeila kot osrednja voja\xc5\xa1ka baza na Ko\xc4\x8devskem. V Bazi 21 se je nahajal Glavni \xc5\xa1tab NOV in POS med 17. aprilom in 8. septembrom 1943.'